עמק חפר: נשים למנהיגות ציבורית – ערב שכולו מנהיגות נשית | כאן ישראל | kanisrael | כאן נעים | kan-naim
במהלך הערב יתקיים טקס חלוקת תעודות ל-34 מסיימות הקורס ♦ לדברי תחיה ברקו, מרכזת הקורס, מוזמנות לערב זה נבחרות ציבור מהמועצות והעיריות השכנות ותושבי עמק חפר. ברקו, מדגישה, כי הערב הוא לא לנשים בלבד.
עמק חפר: נשים למנהיגות ציבורית – ערב שכולו מנהיגות נשית ומותר גם לגברים
ערב שכולו מנהיגות נשית, בכותרת; “נשים – למנהיגות ציבורית בעמק חפר” יתקיים ביום ראשון 23/12/07 בשעה 20:00, באולם בית הספר להנדסה במרכז האקדמי “רופין”, במעמד ראש המועצה האזורית עמק חפר, רני אידן.
במוקד המפגש יתקיים פאנל עם נבחרות ציבור, בהנחייתה של המראיינת ליאת רגב מתחנת הרדיו רשת ב’ של קול ישראל, בהשתתפות: ח”כ עמירה דותן, ח”כ רונית תירוש, ח”כ אורית נוקד, ח”כ נאדיה חילו, וורד סוויד – יועצת ראש הממשלה לרווחה ולשעבר מ”מ ראש עיריית נתניה.
ערב זה הוא מפגש הסיום של הקורס: “נשים למנהיגות ציבורית”, שנפתח ביוזמת ראש המועצה, רני אידן.
עם כניסתו לתפקיד הציב אידן מטרה לעודד הצטרפות נשים למוסדות הנבחרים במועצה ולתפקידים ציבוריים. במהלך הערב יתקיים טקס חלוקת תעודות ל-34 מסיימות הקורס.
לדברי תחיה ברקו, מרכזת הקורס, מוזמנות לערב זה נבחרות ציבור מהמועצות והעיריות השכנות ותושבי עמק חפר.
הערב הוא “לא לנשים בלבד” – מדגישה, ברקו.